20/07/2017 | Administración LocalMunicipal
Fisterra
Texto íntegro ordenanza contaminación acústica pleno día 11 de abril de 2017

Artigo 1. Obxecto Artigo 2. Ámbito de aplicación Artigo 3. Competencia administrativa e control do cumprimento Artigo 4. Dereitos e deberes dos cidadáns en relación a esta Ordenanza Sección 1ª. Zonificación acústica Artigo 5. Servidume acústica Artigo 6. Zonas de protección acústica especial e de situación acústica especial Artigo 7. Suspensión dos obxectivos de calidade acústica Sección 2ª. Índices acústicos Artigo 8. Índices acústicos e aplicación Artigo 9. Métodos de avaliación acústica e persoal autorizado Sección 3ª. Obxectivos de Calidade Artigo 10. Obxectivos de calidade acústica aplicables a áreas acústicas Artigo 11. Obxectivos de calidade acústica aplicables ao espazo interior Sección 4ª. Emisores acústicos e valores límite Artigo 12. Valores límite de recepción para todo tipo de emisor Artigo 13. Emisores acústicos específicos Artigo 14. Comportamentos cidadáns Sección 5ª. Edificacións, industria e actividades públicas Artigo 15. Edificacións Artigo 16. Industrias Artigo 17. Actividades, recintos e establecementos de ocio, públicos ou de similar concorrencia e funcionalidade Sección 1ª. Prevención da Contaminación Acústica Artigo 18. Illamento Acústico Artigo 19. Acondicionamento de actividades, establecementos e locais Sección 2ª. Protección e corrección da calidade acústica Artigo 20. Actuacións e información sobre protección da calidade acústica Artigo 21. Medidas de protección: mapas de ruído, plans de acción e outras actuacións Sección 3ª. Potestade inspectora e sancionadora Artigo 22. Inspección Artigo 23. Infraccións e sancións Artigo 24. Procedemento sancionador e proporcionalidade Disposición adicional primeira. Reserva da competencia doutros organismos Disposición adicional segunda. Réxime fiscal Disposición adicional terceira. Actividades novas Disposición adicional cuarta. Obxectivos de calidade acústica Disposición transitoria única. Actividades e instalacións con licenza de actividade Disposición derrogatoria única. Derrogación normativa Disposición derradeira única. Entrada en vigor 1. Os índices acústicos que aplican na presente Ordenanza son: 2. Períodos temporais de avaliación.1. Avaliación do ruído no ambiente exterior 2. Avaliación do ruído no ambiente interior 3. Métodos de Cálculo 4. Métodos e procedementos de medición de ruído.5. Métodos e procedementos de medición de vibracións 6. Métodos e procedementos de medición das condicións acústicas dos locais. A. OBXECTIVOS DE CALIDADE B. VALORES LÍMITE A. CLASIFICACIÓN DE ACTIVIDADES A DESENVOLVER EN EDIFICACIÓNS B. VALORES DE ILLAMENTO ACÚSTICO PARA O DESENVOLVEMENTO DE ACTIVIDADES O Concello de Fisterra é o responsable de controlar os niveis de ruído dentro do seu termo municipal. A aplicación práctica da lexislación en materia de contaminación acústica é maioritariamente competencia dos concellos (artigo 6 da Lei 37/2003, do 17 de novembro, do Ruído), e debe ser desenvolvida a nivel local, para adecuala as súas propias circunstancias mediante ordenanzas municipais. O Decreto 106/2015, do 9 de xullo, sobre contaminación acústica de Galicia, desenvolve os aspectos das ordenanzas municipais nesta materia, e que serán de aplicación naqueles concellos que así o acorden, a través dos trámites previstos pola lexislación de réxime local, a efectos de dar cumprimento ao disposto polo artigo 6 e concordantes da Lei 37/2003, de 17 de novembro, do Ruído.1. Regular o exercicio das competencias que en materia de protección do medio ambiente corresponden ao Concello de Fisterra fronte á contaminación producida por ruído e vibracións, co fin de garantir o dereito á intimidade persoal e familiar, á protección da saúde, así como á calidade de vida e a un medio ambiente adecuado.2. A presente proposta de ordenanza sobre protección contra a contaminación acústica apróbase en virtude da competencia municipal en materia de protección de medio ambiente, de conformidade co disposto no artigo 25.2. f) da Lei 7/1985, de 2 de abril, Reguladora das Bases de Réxime Local, nos termos da lexislación do Estado e da Comunidade Autónoma, en virtude do disposto na Lei 37/2003, do 17 de novembro, do Ruído e o seu desenvolvemento regulamentario composto polo Real Decreto 1513/2005, o Real Decreto 1367/2007, a súa modificación polo Real Decreto 1038/2012, e o Decreto 106/2015, do 9 de xullo, sobre contaminación acústica de Galicia.1. Con carácter xeral, quedan sometidas ás prescricións establecidas nesta ordenanza: a) Todas as actividades, comportamentos, infraestruturas locais, instalacións, medios de transporte, máquinas, aparellos, obras, vehículos e en xeral todos os emisores acústicos, públicos ou privados, individuais ou colectivos, que no seu funcionamento, uso ou exercicio xeren ruído e vibracións susceptibles de causar molestias ás persoas, danos aos bens, xerar riscos para a saúde ou o benestar, ou deteriorar a calidade do medio ambiente. b) As áreas públicas e as edificacións, como receptores acústicos. c) Actuacións relativas a illamento acústico, contra ruído e vibracións, na edificación, incluídas as instalacións de aire acondicionado, ventilación ou refrixeración, ascensores e calquera elemento construtivo da mesma. d) Todos os elementos construtivos e ornamentais, en tanto contribúan á transmisión de ruído e/ou vibracións.2. En particular, son de aplicación as prescricións desta Ordenanza, entre outras, a: a) Actividades non tolerables propias das relacións de veciñanza, como o funcionamento de aparellos electrodomésticos de calquera clase, o uso de instrumentos musicais e o comportamento de animais fóra do socialmente aceptable. b) Actividades veciñais na rúa susceptibles de producir e transmitir ruído e/ou vibracións. c) Sistemas de aviso acústico. d) Actividades de carga e descarga de mercadorías. e) Traballos na vía pública, especialmente os relativos á reparación de calzadas e beirarrúas, ou cortacéspedes. f) Traballos de limpeza da vía pública e de recollida de residuos municipais. g) Medios de transporte público e privado, como a circulación de vehículos a motor, ciclomotores e motocicletas. h) Actividades suxeitas á lexislación vixente en materia de espectáculos públicos, actividades recreativas e establecementos públicos.3. Exclúense das prescricións da Ordenanza: a) As actividades militares, que se rexerán pola súa lexislación específica. b) A actividade laboral, que no relativo á contaminación acústica producida no lugar de traballo se rexerá polo disposto na lexislación laboral.1. Corresponde ao Concello de Fisterra exercer o control do cumprimento da presente Ordenanza, e entre outras, delimitar as áreas acústicas, sinalar limitacións, declarar zonas tranquilas ou zonas de protección e/ou de situación acústica especial, a suspensión dos obxectivos de calidade acústica se procedera, a declaración de servidumes acústicas para infraestruturas da súa competencia, ordenar as inspeccións que sexan necesarias, aplicar as sancións correspondentes en caso de incumprirse o ordenado e esixir a adopción das medidas correctoras necesarias.2. Para aquelas figuras competencia do Concello de Fisterra, especialmente as referidas no punto anterior deste artigo, o procedemento que seguirase na súa declaración, será conforme a acordo do órgano competente que, por un período non inferior a un mes, será sometido a información pública e trámite de audiencia, tras o cal resolveranse motivadamente as alegacións e procederase á declaración oficial, mediante os medios de divulgación indicados no artigo 20 da presente Ordenanza. As modificacións e ceses que afecten a estas zonas seguirán o mesmo procedemento que a súa aprobación. Naqueles casos nos que se proceda á suspensión dos obxectivos de calidade acústica ou recorrésese a medidas correctoras, a autorización que se conceda expresará os aspectos determinados nun estudo acreditativo do seu impacto acústico conforme ao anexo IV desta Ordenanza, entre outros o prazo, ámbito e niveis sonoros que se prevén acadar.3. O persoal municipal encargado en funcións de inspección terá, entre outras, as seguintes facultades: a) Acceder, previa identificación, ás actividades, instalacións ou ámbitos xeradores ou receptores sonoros (de ruído ou de vibracións) nos termos previstos na lei. b) Requirir a información e a documentación administrativa que autorice as actividades e instalacións ou calquera emisor obxecto de inspección. c) Proceder á medición, avaliación e control necesarios en orde a comprobar o cumprimento das disposicións vixentes na materia e das condicións da autorización con que conte a actividade. Este persoal poderá ser asistido polos técnicos que sexan necesarios.1. Todos os cidadáns teñen dereito a información pública sobre a contaminación acústica no concello, de acordo ao disposto na normativa reguladora de protección contra a contaminación acústica e aos dereitos de acceso á información, de participación pública e de acceso á xustiza en materia de medio ambiente; así como o deber de observar as normas sobre conduta, que en relación coa contaminación acústica se determinan na presente Ordenanza.2. Os titulares das instalacións, actividades ou equipos xeradores de ruído e/ou vibracións, tanto ao aire libre como en establecementos ou locais, facilitarán aos inspectores o acceso ás instalacións ou focos de emisión de ruído e disporán o seu funcionamento na forma que lles indiquen os devanditos inspectores, podendo presenciar o proceso operativo. Así mesmo, os posibles afectados deberán facilitar o acceso ás súas vivendas ou locais ao obxecto de poder realizar as inspeccións e medicións que se establecen como requisito preceptivo na presente Ordenanza para a solicitude de licenza ou autorización previa de calquera clase. O Concello, se fose necesario, realizará as citacións oportunas para a práctica de devanditas inspeccións e medicións. Sección 1ª. Zonificación acústica 1. Aos efectos da aplicación desta Ordenanza, considéranse servidumes acústicas as destinadas a conseguir a compatibilidade do funcionamento ou desenvolvemento das infraestruturas de competencia municipal, cos usos do solo, actividades, instalacións ou edificacións implantadas, ou que poidan implantarse, na zona de afección polo ruído orixinado en devanditas infraestruturas. Quedarán gravados por servidumes acústicas os sectores do territorio afectados polo funcionamento ou desenvolvemento das mencionadas infraestruturas, así como os sectores de territorio situados na contorna de tales infraestruturas, existentes ou proxectadas. As zonas de servidume acústica establécense e inclúense nos instrumentos de planeamento urbanístico e nos mapas de ruído correspondentes.2. As zonas de servidume acústica delimitaranse mediante a aplicación dos criterios técnicos indicados na normativa vixente. Estas zonas comprenderán o territorio delimitado pola curva de nivel do índice acústico (isófona) correspondente ao valor limite da área acústica do tipo a), “sectores do territorio con predominio de solo de uso residencial”, que figura na táboa II. B.1 desta Ordenanza. Nos sectores do territorio gravados por servidumes acústicas estableceranse limitacións para determinados usos do solo, actividades, instalacións ou edificacións, coa finalidade de, polo menos, cumprir os valores límite de recepción establecidos para aqueles. Revisarase a delimitación das servidumes acústicas cando se produzan modificacións substanciais nas infraestruturas, que orixinen variacións significativas dos niveis sonoros na contorna das mesmas.3. Cando se delimite unha zona de servidume acústica nun área urbanizada, o promotor elaborará simultaneamente o correspondente mapa de ruído e plan de acción en materia de contaminación acústica, que conterá as medidas correctoras que deban aplicarse aos emisores acústicos vinculados ao funcionamento da infraestrutura, os responsables da súa adopción, a cuantificación económica e un proxecto de financiamento. O Concello de Fisterra informará cando se delimite unha zona de servidume acústica. Igualmente informará da elaboración do correspondente mapa de ruído e plan de acción en materia de contaminación acústica. As revisións das zonas de servidume por adopción de medidas correctoras que supoñan a diminución dos niveis sonoros na contorna da infraestrutura ou por modificacións substanciais na infraestrutura terán tamén información pública.1. As áreas acústicas nas que se incumpran os obxectivos de calidade acústica, serán declaradas polo Concello como zonas de protección acústica especial, coa finalidade de reducir eses niveis ata acadar os obxectivos de calidade acústica propios da zona en cuestión.2. O procedemento que seguirase para a declaración destas zonas será o indicado no artigo 3.2 desta Ordenanza.3. Unha vez declarada a zona de Protección Acústica Especial se elaborará un plan zonal específico que recolla as medidas correctoras a aplicar para a mellora acústica da zona, ata acadar os obxectivos de calidade acústica que lle sexan de aplicación. O plan zonal específico conterá, ademais das medidas correctoras a aplicar aos emisores acústicos e ás vías de propagación, os responsables da súa aplicación, cuantificación económica e proxecto de financiamento. Entre as medidas correctoras que poderán conter os plans zonais específicos están: instalación de barreiras acústicas, illamentos de fachadas, aplicar restricións horarias e/ou de emisións para obras na vía pública ou en edificacións, para vehículos a motor, para actividades ou outros emisores acústicos concretos, actuacións sobre as vías de propagación (como o firme de estradas), fomento da información ambiental aos cidadáns ou calquera outra medida similar que favoreza unha redución dos niveis de ruído. Nestas zonas, o Concello non permitirá que aquelas actividades pertencentes a tipos cuxa prohibición ou limitación estivera incluída no réxime de Zona de Protección Acústica Especial e que levaran máis de 6 meses pechadas, reinicien a súa actividade.4. Dado o caso de que as medidas correctoras aplicadas non foran eficaces para o cumprimento dos mencionados obxectivos de calidade acústica, despois de 3 anos de aplicación, se declarará a área como zona de situación acústica especial. Neste caso aplicaranse novas medidas correctoras coa finalidade particular do cumprimento dos obxectivos de calidade acústica no espazo interior.5. O plan de acción derivado do mapa de ruído correspondente ás zonas indicadas neste artigo e conforme ao artigo 21 desta Ordenanza, incluirá, nestes casos, os plans zonais específicos que se determinen.1. Os obxectivos de calidade poderán ser suspendidos polo Concello conforme ao indicado no artigo 7 do Decreto 106/2015, do 9 de xullo, e no artigo 9 da Lei 37/2003, do 17 de novembro.2. O procedemento que seguirase neste caso será o indicado no artigo 3.2 desta Ordenanza.3. Non se acordará suspensión dos obxectivos de calidade acústica naquelas áreas acústicas que requiran de especial protección contra a contaminación acústica segundo a lexislación vixente como son as clasificadas como “Tipo sanitario, docente e cultural” e os espazos naturais.4. Sen prexuízo de calquera outras autorizacións, comunicacións ou trámites requiridos pola normativa aplicable, a suspensión dos obxectivos de calidade acústica deberá ser acordada, en particular, con carácter previo á celebración de verbenas, concertos, espectáculos singulares, concentracións populares, deportivas, artísticas, de asociacións ou análogas, que se celebren ao aire libre ou en recintos que non dispoñan de medidas de illamento aptas para garantir o cumprimento de ditos obxectivos de calidade, mesmo se a actividade en cuestión é promovida ou auspiciada polo Concello de Fisterra. A resolución municipal que acorde a suspensión deberá incluír a referencia da normativa sobre contaminación acústica aplicable; a delimitación do espazo ou recinto onde terá lugar o acto, que terá a consideración de foco sonoro; a determinación das persoas responsables da actividade; os límites horarios para a súa celebración; os niveis de ruído LAeq e pico máximos permitidos, así coma calquera outra limitación, medida de protección necesaria ou característica relevante, incluíndo a obrigatoria instalación de aparellos de control permanente de ruído (limitadores de son) cando se prevea a utilización de equipos de reprodución de son ou audiovisuais.1. A efectos do desenvolvemento da presente Ordenanza sobre Contaminación Acústica establécense os índices acústicos do Anexo I, para a avaliación do ruído e das vibracións, na verificación do cumprimento dos obxectivos de calidade acústica aplicables ás áreas acústicas e ao espazo interior dos edificios, así como para a avaliación dos niveis sonoros producidos e transmitidos polas infraestruturas, actividades, instalacións e comportamentos, na delimitación das servidumes acústicas e na verificación do cumprimento dos valores límite para os emisores acústicos, que se mostran no Anexo II desta Ordenanza.2. A produción de ruído e vibracións na vía pública, nas zonas de pública concorrencia ou no interior dos edificios, non poderá superar, tanto de día, tarde como de noite, os límites establecidos nesta norma para garantir unha correcta convivencia cidadá. 1. A avaliación acústica lévase a cabo segundo os procedementos de cálculo e medición dos índices acústicos tal e como se reflicte no Anexo I, en consonancia coa normativa estatal de referencia ou norma que a modifique ou substitúa en materia de contaminación acústica.2. Aparte das tarefas de inspección recollidas no artigo 3.3 da presente Ordenanza, aqueloutras tarefas de avaliación acústica necesarias para o cumprimento desta Ordenanza poderán ser realizadas, a requirimento do Concello, ademais de polos técnicos municipais designados e axentes da Policía Local, por persoal de entidades públicas ou por entidades privadas en función de asistencia técnica ao Concello, coa capacitación técnica esixida polos artigos 10 ou 12 do Decreto 106/2015, do 9 de xullo, segundo corresponda.3. Este Concello a efectos informativos ou de observación poderá dotarse dunha rede de ruído, con equipos localizados en varios puntos das diferentes áreas acústicas ou zonas singulares coas que zonifique o seu territorio.1. Os obxectivos de calidade acústica para ruído en espazo exterior son os establecidos na táboa II. A.1 do anexo II desta Ordenanza para áreas urbanizadas existentes, e diminuído en 5 dB para o resto.2. A efectos de cumprimento dos obxectivos de calidade considerarase que se respectan os obxectivos de calidade acústica para ruído cando, para cada un dos índices de recepción de ruído, Ld, Le, ou Ln, os valores avaliados conforme aos procedementos establecidos no anexo I, cumpren, no período dun ano, que: a) Ningún valor supera os valores fixados na táboa II. A.1 desta Ordenanza. b) O 97 % de todos os valores diarios non superan en 3 dB os valores fixados na táboa II. A.1 desta Ordenanza.1. Os obxectivos de calidade acústica para ruído e para vibracións en espazo interior son os establecidos nas táboas II. A.2 e II. A.3 do anexo II desta Ordenanza.2. A efectos de cumprimento dos obxectivos de calidade considerarase que, para: a) Ruído: se respectan os obxectivos de calidade acústica cando para cada un dos índices de recepción de ruído, Ld, Le, ou Ln, avaliados conforme aos procedementos establecidos no anexo I, no período dun ano, se: i) Ningún valor medio anual supera os valores fixados na táboa II. A.2 desta Ordenanza. ii) O 97 % de todos os valores diarios non superan en 3 dB os valores fixados na táboa II. A.2. b) Vibracións: se respectan os obxectivos de calidade acústica cando para o índice de vibracións Law, avaliados conforme aos procedementos establecidos no anexo I, no período dun ano, se: i) En período nocturno ningún valor supera os valores fixados na táboa II. A.3. ii) En ningún caso se supera en 5 dB os valores mostrados na táboa II. A.3. iii) Para vibracións estacionarias en ningún caso se superan os valores fixados na táboa II. A.3. iv) Para vibracións transitorias o conxunto de superacións permitidas non debe ser maior de 9. A estes efectos cada evento cuxo exceso non supere os 3 dB será contabilizado como 1, e se os supera como 3.3. Os obxectivos de calidade acústica en espazo interior complementaranse coas obrigas fixadas para edificacións na lexislación vixente: tanto no artigo 17.2 do Real Decreto 1367/2007, do 19 de outubro, como no artigo 10 do Decreto 106/2015, do 9 de xullo, e no artigo 15 desta Ordenanza.1. Os valores límite de recepción por transmisión ao medio ambiente exterior de emisións de ruído de novas infraestruturas viarias (incluído o tráfico que teña lugar nos portos) son os establecidos nas táboas II. B.1 e II. B.2 do anexo II desta Ordenanza. Os valores límite de recepción por transmisión ao medio ambiente exterior de emisións de ruído de novas instalacións, establecementos, infraestruturas e actividades portuarias, industrial, comercial, de almacenamento, deportiva, recreativa, de lecer ou similares, son os establecidos na táboa II. B.3 desta Ordenanza.2. En todo caso os valores mostrados na táboas II. A.2 e II. A.3 terán a consideración de valores límite de recepción para interior, sen prexuízo doutros casos particulares que se indican neste artigo. Os valores límite de recepción por transmisión a locais lindeiros de emisións de ruído den instalacións, establecementos, actividades industrial, comercial, de almacenamento, deportiva, recreativa, de lecer ou similar, son os establecidos na táboa II. B.4 desta Ordenanza. En edificios de uso exclusivo comercial, oficinas ou industrial, os límites esixibles de transmisión interior entre locais de diferente titularidade, son os establecidos en función do uso do edificio.3. Considerarase que se cumpren os valores límite de recepción de ruído cando, para cada un dos índices de recepción de ruído, avaliados conforme aos procedementos establecidos no anexo I, no período dun ano, para: a) Infraestruturas viarias: i) Ningún valor medio anual supera os valores fixados na táboa II. B.1. ii) Ningún valor diario supera en 3 dB os valores fixados na táboa II. B.1. iii) O 97 % de todos os valores diarios non superan os valores fixados na táboa II. B.2. b) Infraestruturas portuarias e actividades: i) Ningún valor medio anual supera os valores fixados nas táboas II. B.3 e II. B.4. ii) Ningún valor diario supera en 3 dB os valores fixados nas táboas II. B.3 e II. B.4. iii) Ningún valor LKeq, Ti supera en 5 dB os valores fixados nas táboas II. B.3 e II. B.4. En todo caso, a efectos de valores límite de recepción, para ruído transmitido a espazo interior non lindeiro cumprirase co establecido no artigo 11 desta Ordenanza.4. A efectos de inspección de actividades en funcionamento considerarase que se respectan os valores límite de recepción de ruído cando se cumpren os apartados b. ii) e b. iii) do punto anterior deste artigo.5. Os valores límite de recepción de vibracións coincidirán en todo caso cos obxectivos de calidade, segundo o artigo 11 desta Ordenanza.6. O disposto neste artigo aplicarase unicamente fóra das zonas de servidume acústica e para toda infraestrutura e actividade, tanto nova como en funcionamento.7. Sen prexuízo do indicado neste artigo, en determinados casos particulares completarase a protección do medio ambiente fronte á contaminación acústica co indicado no resto de artigos desta Ordenanza.1. O valor límite de emisión sonora dos vehículos de motor e ciclomotores en circulación será o correspondente a sumar 4 dB ao nivel de emisión indicado na homologación do mesmo, avaliado co vehículo parado segundo o procedemento e conforme á regulamentación. En caso de non aparecer entre as características do vehículo o nivel de emisión sonora, o valor límite será 91 dB para ciclomotores, e para o resto de vehículos será o valor de emisión obtido seguindo o procedemento establecido na lexislación vixente incrementado en 4 dB, cando a inspección técnica ditamine o correcto estado do vehículo. Os vehículos de motor destinados a servizos de urxencias disporán dun mecanismo de regulación da intensidade sonora dos dispositivos acústicos que a reduza a uns niveis máximos de 90 dB medidos a tres metros de distancia e na dirección de máxima emisión. O Concello valorará especialmente nas cláusulas administrativas os vehículos de transporte público que posúan uns valores de emisión sonora baixos. Os vehículos de motor non permanecerán en ningún caso parados co motor acendido sen condutor no seu posto ou un tempo superior a dous minutos.2. As embarcacións de recreo seguirán as indicacións da normativa específica vixente de requisitos de seguridade e de emisións.3. A maquinaria utilizada en actividades ao aire libre en xeral, e nas obras públicas e na construción en particular, debe axustarse ás prescricións establecidas na lexislación vixente propia referente a emisións sonoras. En todo caso o Concello fomentará a utilización de maquinaria, equipos e pavimento de baixa emisión acústica nas contratacións. Nos traballos realizados tanto na vía pública coma na edificación non se autorizará o emprego de maquinaria que teña un nivel de emisión superior a 90 dB sen autorización municipal. Eses traballos realizaranse unicamente en período diúrno e/ou de tarde, exceptuando as obras urxentes por necesidade inmediata ou perigo, para o que é preceptivo que na autorización municipal se valore o impacto acústico. O persoal dedicado a esas tarefas estará obrigado a levar equipos de protección acústica.4. As actividades de carga e descarga de mercadorías, caixas, contedores, materiais de construción e obxectos similares na vía pública realizaranse preferentemente en período diúrno e/ou de tarde. Se a actividade se realiza en horario nocturno ou se superan os límites establecidos nesta Ordenanza é necesaria autorización municipal expresa, previa xustificación.5. O Concello promoverá que os servizos de limpeza e/ou recollida de lixo actúen preferentemente durante os períodos diúrno e vespertino. En todo caso, e especialmente en horario nocturno se adoptarán as medidas necesarias para a redución do impacto sonoro, sempre dentro dos valores legais, e que se aportarán nos pregos das cláusulas administrativas correspondentes, tanto para os vehículos coma a actividade. O Concello valorará especialmente nas cláusulas administrativas as actividades de limpeza e de recollida de lixo cuxos vehículos e maquinaria posúan uns valores de emisión sonora baixos. Con independencia de cuestións de orde pública: 1. A produción de ruído e vibracións que supoña unha superación dos límites que esixe a presente Ordenanza non terán a consideración de comportamentos veciñais tolerables. As actitudes de: berros, golpes, portazos, festas, bailes, cantos, traballos, reparacións, movemento de mobiliario, ruído de animais, utilización de bucinas ou de instrumentos musicais, e outras de similar natureza, superando os valores límite que establece a lexislación, son incompatibles co respecto desta Ordenanza. Considéranse especialmente gravosos os citados comportamentos cando teñan lugar en período nocturno. Para a aplicación deste punto do presente artigo os valores límite de recepción a considerar serán iguales aos indicados no artigo 12 desta Ordenanza.2. Prohíbese, con carácter xeral, o emprego en espazos públicos de todo dispositivo sonoro con fins de alarma, propaganda, reclamo, aviso, distracción e análogos, cuxas condicións de funcionamento produzan molestias. Esta prohibición non rexerá nos casos de urxencia ou de tradicional consenso e poderá ser dispensada por razóns de interese xeral ou de especial significación cidadá. Dita dispensa deberá ser explicitada na autorización municipal. En todo caso os titulares destes dispositivos porán en coñecemento do Concello a existencia dos mesmos para a súa interrupción en caso necesario (as alarmas estarán conectadas a unha central), o que non lles eximirá da correspondente sanción. A actividade dos mesmos soamente se acepta para os casos establecidos como avisos, tentativas de roubo ou similares, ou outros casos xustificados como se indica no paragrafo anterior, nos instantes posteriores á instalación e comprobacións periódicas do funcionamento dos mesmos (cun máximo dunha vez cada tres meses e en período diúrno), e todo elo durante un tempo total de funcionamento (incluídas as paradas) non superior a 10 minutos, tras o cal o sistema de aviso será luminoso. Os valores que se acaden non superarán os 85 dB medidos a 3 metros de distancia en dirección de máxima emisión. O tempo de emisión continuado será dun máximo de 30 segundos e similar ao das paradas.1. Para os efectos de aplicación desta Ordenanza, considéranse edificacións as construcións dentro do ámbito de aplicación que establece o documento básico “DB-HR Protección fronte ao ruído” do Código Técnico da Edificación, aprobado mediante Real Decreto 1371/2007, do 19 de outubro. A todos os efectos aplicará este Real Decreto a novas edificacións, que son aquelas con licenza municipal solicitada posteriormente ao 24 de abril de 2009. Igualmente aplicará sobre as modificacións ou reformas para as edificacións con dita solicitude anterior a esa data. No resto de casos poderán optar por satisfacer as condicións acústicas establecidas na NBE CA-88 publicadas na Orde do 29 de setembro de 1988.2. Unha edificación é conforme ás esixencias acústicas derivadas da aplicación dos obxectivos de calidade acústica ao espazo interior das edificacións e os valores límite de actividades cando ao aplicar o sistema de verificación acústica cúmpranse as esixencias acústicas básicas e métodos impostos polo Código Técnico da Edificación “DB-HR Protección fronte ao ruído”, aprobado mediante o Real Decreto 1371/2007, do 19 de outubro, norma que o modifique ou substitúa, ou polo NBE CA-88, segundo corresponda.3. En cumprimento co establecido pola lexislación vixente coa correspondente certificación de fin de obra achegarase certificación das condicións acústicas, realizada mediante ensaios “in situ”, acreditativa do cumprimento das prescricións establecidas neste artigo segundo os artigos 10 e 12 do Decreto 106/2015, do 9 de xullo, para a concesión de licenza de primeira ocupación.4. As instalacións de aire acondicionado, ventilación, climatización, ascensores e calquera outro elemento construtivo, así como o funcionamento de aparellos electrodomésticos de calquera clase, instrumentos musicais e similares, en edificacións ou actividades, cumprirán cos valores límite indicados no artigo 12 desta Ordenanza, para todo tipo de emisor, e co Real Decreto 1371/2007, do 19 de outubro, polo que se aproba o documento básico “DB-HR Protección fronte ao ruído” do Código Técnico da Edificación CTE. A produción e transmisión de ruído e vibracións orixinados nas actividades industriais axustaranse ao establecido nesta Ordenanza. Quedando ademais sometidas aos condicionantes que regule a normativa estatal básica e autonómica, de protección ambiental, para aquelas que estean obrigadas por un procedemento de avaliación de impacto ambiental. Dito procedemento incluirá un estudo acreditativo do seu impacto acústico conforme ao anexo IV desta Ordenanza e esixirá o cumprimento das medidas correctoras que se diten.1. As actividades deberán encadrarse e definirse necesariamente nalgún dos grupos que clasifica esta Ordenanza no seu anexo III co seu correspondente illamento acústico, con independencia do que lle faculte a súa epígrafe fiscal.2. A produción e transmisión de ruído e vibracións orixinados nas actividades axustaranse ao establecido nesta Ordenanza e no artigo 11 do Decreto 106/2015, do 9 de xullo. Os titulares desas actividades deberán adoptar as medidas de insonorización das fontes sonoras e de illamento acústico dos locais para cumprir cos valores límite de recepción e transmisión de ruído e vibracións marcados nesta Ordenanza. Quedando ademais sometidas aos condicionantes que regule a normativa estatal básica e autonómica, de incidencia e protección ambiental, para aquelas que estean obrigadas por un procedemento de avaliación de impacto ambiental ou de avaliación de incidencia ambiental. Dito procedemento incluirá un estudo acreditativo do seu impacto acústico conforme ao anexo IV desta Ordenanza e esixirá o cumprimento das medidas correctoras que se diten.3. Para establecementos abertos ao público con terraza, os titulares coidarán do mantemento da orde nas terrazas, debendo solicitar a actuación do Concello en caso de alteración ou molestia para a veciñanza. En ningún caso producirán e transmitirán ruído que supere, en espazos abertos ou interiores, os valores de recepción que figuran no anexo II desta Ordenanza.1. Cando o local público ou industria no que se desenvolvan actividades produza uns niveis de ruído superiores aos permitidos, considerarase responsable das molestias ao titular, séndolle de aplicación o réxime sancionador previsto nesta Ordenanza.2. Para garantir a adecuada e eficaz defensa da saúde das persoas e do medio ambiente, ante actividades de probado e manifesto carácter molesto, e sen prexuízo doutras certificacións ou comprobacións que se podan esixir aos titulares, ou ser realizadas pola Administración, o Concello esixiralle aos titulares das actividades un informe de ensaio ou certificado de illamento acústico, composto de: – Illamento entre a actividade e as vivendas lindeiras co local (DnT 100–5000 Hz e DnT 125 Hz) e niveis de recepción interna nas vivendas lindeiras derivadas do funcionamento no local emisor e o tempo de reverberación. – Illamento acústico de fachada (D2m, nT 100–5000 Hz) – Nivel de ruído de impactos (L’nT 100–5000 Hz) A certificación realizarase por empresas ou entidades segundo os criterios esixidos na normativa autonómica. As medicións efectuaranse de acordo coas especificacións establecidas na normativa sobre edificacións vixente e os anexos I e III da presente Ordenanza.3. Unha vez iniciada a actividade ou postas en funcionamento as instalacións, poderán realizarse inspeccións para comprobar que as actividades ou instalacións cumpren a normativa.4. Os comportamentos cidadáns referidos no artigo 14 desta Ordenanza, respectando o alí disposto para cumprimento de valores límite, sen prexuízo das sancións correspondentes, poden supoñer, en caso reiterado, a obriga dun acondicionamento de illamento acústico como o indicado nesta Ordenanza para actividades.1. Co fin de evitar a transmisión sonora directamente ao exterior, nos establecementos nos que se instale algún equipo musical de emisión igual ou superior a 80 dB, será obrigatoria a instalación dunha dobre porta. As portas que conforman o vestíbulo deberán permanecer constantemente pechadas, agás unha durante a entrada e saída de persoas. As ventás do local tamén deben permanecer pechadas.2. Aquelas actividades que dispoñan de equipos de reprodución de son ou audiovisuais, estarán obrigadas a instalar aparellos de control permanente de ruído (limitadores de son), deseñados para garantir o cumprimento dos límites máximos permitidos de emisión e recepción sonora en función da actividade e do seu illamento acústico. As características destes equipos seguirán o indicado no Anexo I. B.7 desta Ordenanza.3. Os establecementos públicos englobados nos grupos 2, 3, 5 e 6 do Anexo III desta Ordenanza, independentemente doutras limitacións establecidas nesta disposición, están obrigados a colocar un aviso visible en dimensión e iluminación que indique o seguinte: a normativa sobre contaminación acústica pola que se rexen (esta Ordenanza), nome legal da actividade, titular da actividade, dirección, data de concesión da licenza ou da comunicación previa (declaración responsable), grupo de actividade no que se engloban segundo o indicado no Anexo III, horario de actividade, aforo máximo do local, os niveis de ruído LAeq e pico medidos no centro do local en condicións de funcionamento sen persoas dentro, así coma calquera outra limitación, medida de protección necesaria ou característica relevante, e o seguinte lema: “A exposición prolongada aos niveis sonoros do interior produce lesións permanentes no oído”. O aviso será permanente dende o inicio da actividade, no formato que proporcione o Concello.1. O Concello porá a disposición dos cidadáns toda a información relativa a contaminación acústica. Para elo servirase daqueles medios de divulgación oportunos: taboleiro de Editos do concello, Boletín Oficial da Provincia e páxina electrónica do concello.2. Terá carácter de información pública: – A zonificación acústica do concello, incluídas as zonas acústicas singulares (reservas de sons de orixe natural, zonas tranquilas en campo aberto e/ou en aglomeracións, zonas de protección e/ou situación acústica especial). – Os mapas de ruído e os plans de acción, incluídas as medidas correctoras derivadas da súa aplicación. – Aqueles supostos que, por razóns excepcionais de interese público, o concello concedera a suspensión dos obxectivos de calidade ou licenza de construción de edificacións que, cumprindo os obxectivos de calidade acústica en espazo interior, non se cumpran na área, incluída a previa motivación e as medidas correctivas correspondentes.3. Igualmente indicarase no taboleiro de Editos e na páxina electrónica do concello: – Os traballos en vía pública (destacando especialmente aqueles que sexan realizados en horario nocturno). – A autorización municipal, así como a preceptiva xustificación técnica sobre as actividades e horarios daquelas actividades de carga e descarga aceptadas fóra dos supostos recomendados no artigo 13 desta Ordenanza. – As rutas e horarios dos servizos de limpeza e de recollida de lixo.4. En conformidade co artigo 4.2 do Decreto 106/2015, do 9 de xullo, o Concello porá a disposición da consellería competente en materia de medio ambiente a información alí sinalada nos prazos que se estipulan.1. Corresponde ao Concello a elaboración e aprobación dos mapas de ruído do termo municipal, tanto os estratéxicos como os das áreas acústicas nas que se comprobe o incumprimento dos obxectivos de calidade acústica, se procede, así como os plans de acción derivados. Ditos mapas e plans serán aprobados, previo trámite de información pública por un período mínimo dun mes. O Concello os revisará, e no seu caso modificará, polo menos cada cinco anos a partir da data da súa aprobación. Os índices acústicos e os requisitos mínimos específicos para a elaboración dos mesmos son os establecidos pola normativa vixente.2. O Concello procederá a limitar o tráfico rodado tanto en determinadas zonas ou por vehículos, se se comproba que os valores de ruído acadados pola densidade de tráfico ou emisións acústicas dos vehículos superan os marcados nesta normativa.1. Os funcionarios que realicen labores de inspección en materia de contaminación acústica terán o carácter de axentes da autoridade, aos efectos previstos no artigo 77.5 da Lei 39/2015, de 1 de outubro, de Procedemento Administrativo Común das Administración Públicas Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común e poderán acceder a calquera lugar, instalación ou dependencia, de titularidade pública ou privada. No suposto de entradas domiciliarias requirirase o previo consentimento do titular ou resolución xudicial.2. Os titulares dos emisores acústicos regulados por esta lei están obrigados a prestar ás autoridades competentes toda a colaboración que sexa necesaria, a fin de permitirlles realizar os exames, controis, medicións e labores de recollida de información que sexan pertinentes para o desempeño da súas funcións.3. As inspeccións poderán levarse a cabo de oficio ou a instancia de parte; faranse preferentemente no instante da denuncia, dentro das posibilidades dos avaliadores, e en todo caso o Concello atenderá as denuncias presentadas por posible afección debida a contaminación acústica nun prazo non superior a un mes. As actas de inspección, denuncias e informes técnicos correspondentes, serán firmadas polo funcionario, gozarán de presunción de veracidade e valor probatorio dos feitos, sen prexuízo doutras probas que os interesados puideran aportar. Unha vez formalizadas as actas entregarase copia aos afectados. Nas actas os inspectores recollerán toda a información que consideren relevante para a tramitación das mesmas, entre elas: feitos, horario, actividades, identificación de persoal e niveis sonoros.1. As posibles infraccións administrativas relacionadas coa contaminación acústica se clasifican en leves, graves e moi graves. Sendo: a) Infraccións leves: – Superar ata 3 dB os límites sonoros establecidos para ruído ou vibracións. – Non comunicar ao Concello a documentación requirida nos prazos indicados. – Utilizar alarmas ou sirenas sen que se dean circunstancias de urxencia ou perigo, ou sen estar autorizado para a súa posesión. – Calquera outra por incumprimento dalgunha obriga recollida nesta normativa cando non estea tipificada como grave ou moi grave. b) Infraccións graves: – Superar entre 3 e 6 dB os límites sonoros establecidos para ruído ou vibracións. – O incumprimento das condicións establecidas en calquera figura de intervención administrativa, especialmente nesta Ordenanza, no exercicio das actividades. – O incumprimento dos requisitos de illamento acústico de protección de edificacións e actividades fronte ao ruído. – A ocultación, falseamento ou alteración de datos, informes ou certificacións aportados aos expedientes administrativos encamiñados á obtención de autorizacións ou licenzas relacionadas co exercicio das actividades reguladas nesta Ordenanza. – A non comparecencia, sen causa xustificada e debidamente acreditada, ás citacións dos servizos municipais ante medicións acústicas, ou o impedimento, retraso, obstrución ou negativa a colaboración na actividade inspectora ou de control da Administración. – A non adopción de medidas correctoras requiridas ou propostas polo Concello ante un caso de superación dos valores límite ou obxectivos de calidade. – Realizar actividades musicais, de maquinaria ou de carga e descarga na vía pública, superando os límites establecidos fóra do horario establecido. – A reiteración na comisión dunha mesma infracción leve ou a comisión de dúas infraccións leves distintas no período dun ano. – A produción de contaminación acústica por enriba dos valores límite establecidos nas zonas de protección acústica especial ou nas zonas de situación acústica especial. c) Infraccións moi graves: – Superar en máis de 6 dB os límites sonoros establecidos para ruído ou vibracións. – A superación dos valores límite aplicables, cando supuxeran un dano ou deterioro para o medio ambiente, ou puxeran en perigo a seguridade ou saúde das persoas. – O non cumprimento das obrigas derivadas da adopción de medidas provisionais fronte a infraccións que xeren un procedemento sancionador, como son o precintado de equipos, aparatos ou vehículos, clausura de instalacións, suspensión de licenzas ou outras figuras administrativas, ou adopción de medidas de corrección. – A reiteración na comisión dunha mesma infracción grave nun período dun ano, ou a comisión de tres infraccións leves ou de dous graves distintas nese período.2. As sancións derivadas da comisión das infraccións anteriormente expostas, atendendo ás circunstancias particulares de cada caso, serán: a) No caso de infraccións leves: multas desde 100 ata 600 euros. b) No caso de infraccións graves: multas desde 601 ata 12000 euros; suspensión das licenzas ou autorizacións preceptivas por un período de tempo comprendido entre un mes e un ano; clausura temporal total ou parcial das instalacións por un período non superior a dous anos. c) No caso de infraccións moi graves: multas desde 12001 ata 300000 euros; suspensión das licenzas ou autorizacións preceptivas por un período de tempo comprendido entre un e cinco anos; clausura definitiva, total ou parcial, das instalacións; clausura temporal, total ou parcial, das instalacións por un período non inferior a dous anos nin superior a cinco; a publicación, a través dos medios que se consideren oportunos, das sancións impostas, unha vez que estas adquiran firmeza en vía administrativa ou, no seu caso, xurisdicional, así como os nomes, apelidos, denominación ou razón social das persoas físicas ou xurídicas responsables, e a índole e natureza das infraccións; o precintado temporal ou definitivo de equipos, aparatos ou vehículos; a prohibición temporal ou definitiva do exercicio de actividades.3. Sen prexuízo da obriga de cumprimento das ordes e instrucións impartidas polos axentes da autoridade para o cesamento inmediato da conduta ruidosa en salvagarda da orde, saúde ou seguridade públicos, o acordo de inicio do procedemento sancionador poderá adoptar, entre outras medidas provisionais: a) Precintado de aparellos, equipos ou vehículos. b) Clausura temporal, parcial ou total, das instalacións ou do establecemento. c) Suspensión temporal da autorización ambiental integrada, a autorización ou aprobación do proxecto sometido a avaliación de impacto ambiental, a licenza de actividades clasificadas ou outras figuras de intervención administrativa nas que se estableceron condicións relativas á contaminación acústica. d) Medidas de corrección, seguridade ou control que impidan a continuidade na produción do risco ou do dano.1. O concello de Fisterra exercerá a potestade sancionadora no ámbito da presente Ordenanza, sendo o alcalde o competente para iniciar e resolver os expedientes sancionadores derivados da infracción do disposto nela. Ante calquera denuncia por infracción do disposto na Ordenanza incoarase o correspondente procedemento administrativo de comprobación se fora o caso, nun prazo non superior a 48 horas. O prazo máximo para resolver e notificar a resolución do procedemento sancionador será de tres meses.2. As sancións impoñeranse atendendo ás circunstancias do responsable, á importancia do dano ou deterioro causado ou molestia ás persoas, aos bens ou ao medio ambiente, á intencionalidade ou neglixencia e á reincidencia ou participación. Disposición adicional primeira. Reserva da competencia doutros organismos O réxime que establece a presente Ordenanza enténdese sen prexuízo das intervencións que correspondan a outros organismos da Administración na esfera das súas respectivas competencias. Disposición adicional segunda. Réxime fiscal De conformidade co previsto no apartado 4 do artigo 20 da Lei 39/1988, do 28 de decembro, Reguladora das Facendas Locais, as entidades locais poderán establecer taxas pola prestación de servizos de inspección que realicen para verificar o cumprimento do disposto nesta Ordenanza. Disposición adicional terceira. Actividades novas Considéranse actividades novas a aquelas que iniciaron a tramitación das actuacións de intervención administrativa contempladas no artigo 18 da Lei 37/2003, do 17 de novembro, do Ruído, con data posterior a 23 de outubro de 2007; e infraestruturas locais novas a aqueloutras que teñan data de tramitación da declaración de impacto ambiental ou de aprobación do proxecto de execución, posterior á entrada en vigor do Decreto 106/2015, do 9 de xullo. Igualmente terán consideración de novas infraestruturas aquelas que ante un novo trazado requiran a declaración de impacto ambiental ou impliquen a duplicación da súa capacidade ou intensidade media diaria de vehículos. Disposición adicional cuarta. Obxectivos de calidade acústica As infraestruturas locais existentes terán como obxectivo de calidade acústica acadar os valores indicados nos artigos 10.1 e 11.1 desta Ordenanza. E as infraestruturas ou actividades novas deberán cumprir cos valores límite de recepción segundo o artigo 12.1 desta Ordenanza. Disposición transitoria única. Actividades e instalacións con licenza de actividade As actividades e instalacións con licenza de actividade outorgada con anterioridade á entrada en vigor do Decreto 106/2015, do 9 de xullo, sobre contaminación acústica de Galicia, que á entrada en vigor desta Ordenanza incumpran os niveis de ruído e vibracións permitidos na mesma, disporán dun prazo máximo dun ano para adaptarse a esta normativa, co fin de garantir os niveis autorizados. Disposición derrogatoria única. Derrogación normativa Quedan derrogadas todas cantas disposicións do mesmo ou inferior rango regulen materias contidas nesta Ordenanza, en canto se opoñan ou contradigan o seu contido. Disposición derradeira única. Entrada en vigor Conforme ao establecido nos artigos 70.2 e 65.2 da Lei 7/1985, do 2 de abril, reguladora das bases de réxime local, esta Ordenanza entrará en vigor aos 15 días hábiles da súa publicación no Boletín Oficial da Provincia, unha vez aprobada polo pleno da corporación. O ruído e as vibracións son sensacións molestas relacionadas con interferencias ou alteracións no son, que se miden cuns índices cuantificados en unidades de decibelios (dB), cunha ponderación dada do son e nun rango determinado de frecuencias audibles. Nesta Ordenanza a referida ponderación será sempre segundo o filtro de frecuencias tipo base A, salvo no caso de niveis pico que será C ou nos casos que se indique o contrario.1. Os índices acústicos que aplican na presente Ordenanza son: a) Para ruído: LAeq, T para avaliar niveis sonoros nun intervalo temporal T. O índice de ruído continuo equivalente LAeq, T, é o nivel de presión sonora continuo equivalente, en decibelios, determinado sobre un intervalo temporal de T segundos. LAmax para avaliar niveis sonoros máximos durante o período temporal. O índice de ruído máximo LAmax, é o máis alto nivel de presión sonora, en decibelios,(con constante de integración “f” de 0.125s), LAFmax, rexistrado no período temporal de avaliación. LKeq, T para avaliar niveis sonoros nun intervalo temporal T, con correccións de nivel por compoñentes tonais emerxentes, por compoñentes de baixa frecuencia ou por ruído de carácter impulsivo. O índice de ruído continuo equivalente corrixido LKeq, T, é o nivel de presión sonora continuo equivalente, LAeq, T, corrixido pola presenza de compoñentes tonais emerxentes, compoñentes de baixa frecuencia e ruído de carácter impulsivo, de conformidade coa seguinte expresión: Onde: Kt, Kf, Ki son os parámetros de corrección para avaliar a molestia ou os efectos nocivos pola presenza de compoñentes tonais emerxentes, compoñentes de baixa frecuencia e presenza de ruído de carácter impulsivo respectivamente, calculados por aplicación da metodoloxía descrita no anexo I. B.4. LK, x para avaliar a molestia e os niveis sonoros, con correccións de nivel por compoñentes tonais emerxentes, por compoñentes de baixa frecuencia ou por ruído de carácter impulsivo, nun período temporal “x”. O índice de ruído continuo equivalente corrixido mediado a longo prazo LK, x, é o nivel sonoro determinado ao longo de todos os períodos temporais de avaliación “x” dun ano, dado pola expresión que segue: Onde: n é o número de mostras do período temporal de avaliación “x” e (LKeq, x) i é o nivel sonoro corrixido, determinado no período temporal de avaliación “x” da i-ésima mostra. b) Para vibracións: Law, para avaliar a molestia e os niveis de vibración máximos, durante o período temporal considerado, no espazo interior de edificios, determínase aplicando a fórmula seguinte: Sendo: aw o máximo do valor eficaz (RMS) do sinal de aceleración, con ponderación en frecuencia wm, no tempo t, en m/s2 e a0 a aceleración de referencia (a0 = 10-6 m/s2).çO valor eficaz aw(t) obtense mediante medio exponencial con constante de integración “s” de 1 s.2. Períodos temporais de avaliación. a) Establécense tres períodos temporais de avaliación diarios: período día, de 7:00 a 19:00 h; período tarde, de 19:00 a 23:00 h; período noite, de 23:00 a 7:00 h. Cuns índices para avaliar os niveis sonoros neses períodos LAeq, d, LAeq, e, LAeq, n (tamén denominados Ld, Le, Ln) respectivamente. E do mesmo xeito para os índices equivalentes corrixidos LKeq, T: LKd, LKe, LKn. Existe un índice Lden para avaliar a molestia global durante todos os períodos día, tarde e noite. b) A efectos de calcular as medias a longo prazo, un ano corresponde ao ano natural no referente a emisión de son, e a un ano medio polo que se refire ás circunstancias meteorolóxicas. Para a avaliación dos niveis acústicos segundo o mencionado nos artigos 8 e 9 desta Ordenanza, poderanse seguir dous métodos: de cálculo ou de medición. A efectos de inspección de actividades ou comportamentos, a valoración dos índices acústicos se determinará unicamente mediante medicións.1. Avaliación do ruído no ambiente exterior Na avaliación dos niveis sonoros no ambiente exterior mediante índices de ruído, o son que se ten en conta é o son incidente (evitando ou corrixindo o son reflectido se houbese). A altura do punto de avaliación non será inferior a 1,5 m sobre o nivel do solo.2. Avaliación do ruído no ambiente interior No interior de edificios o punto de avaliación situarase a unha altura de 1,5 m sobre o nivel do solo, a polo menos 1 m das paredes ou outras superficies ou obxectos, e aproximadamente a 1,5 m das fiestras; en como mínimo tres posicións. Cando estas posicións non sexan posibles, as medicións realizaranse no centro do recinto a unha altura mínima de 1,2 m. As medicións realizaranse con portas e fiestras pechadas.3. Métodos de Cálculo Os métodos de cálculo recomendados para a avaliación dos índices de ruído son os indicados na Directiva 2002/49/CE do Parlamento Europeo e do Consello, de 25 de xuño de 2002, así como no Real Decreto 1513/2005, de 16 de decembro, polo que se desenvolve a Lei 37/2003, do 17 novembro, do Ruído, no referente á avaliación e xestión do ruído ambiental, ou aqueles que os substitúan. Tamén se terá en conta a Recomendación da Comisión, de 6 de agosto de 2003, relativa a orientacións sobre os métodos de cálculo provisionais revisados para o ruído industrial, o procedente de aeronaves, o do tráfico rodado e ferroviario, e os datos de emisións correspondentes, (2003/613/CE). Para a determinación dos niveis sonoros estes cálculos serán convenientemente corrixidos por outros factores que podan influír nos niveis acústicos.4. Métodos e procedementos de medición de ruído. Para a medición de ruído terase en conta o indicado no artigo 12 do Decreto 106/2015, do 9 de xullo. Os instrumentos de medida de son e vibracións e calibradores acústicos utilizados para a avaliación do ruído e vibracións cumprirán as disposicións de control metrolóxico establecidas na Orde ITC/2845/2007, do 25 de setembro, e serán tipo/clase 1, con filtros de banda de 1/3 de oitava para análise espectral. E contarán coa verificación periódica anual emitida por un laboratorio acreditado para tales efectos. Os procedementos de medición in situ utilizados para a avaliación dos índices de ruído adecuaranse ao exposto neste apartado: As medicións pódense realizar en continuo durante o período temporal de avaliación completo ou aplicando métodos de mostraxe do nivel de presión sonora en intervalos temporais de medida Ti, un número de medidas n, seleccionados dentro do período temporal de avaliación, día, tarde e noite, e un número de puntos característicos da zona atendendo ás dimensións da área acústica e á variación espacial dos niveis sonoros, de forma que o resultado da medida sexa representativo da valoración do índice que se está avaliando. Os valores medidos daranse cunha cifra decimal e o valor do nivel sonoro final, tras a realización dos procedementos que se describen a continuación, redondearase á parte enteira como valor resultante a efectos de cumprimento con esta Ordenanza.4.1. Avaliación dos obxectivos de calidade acústica: a) De forma preliminar valorarase a fonte sonora que teña maior contribución ambiental na área acústica, realizando unha avaliación preliminar dos episodios máis significativos, mediante medicións en continuo durante polo menos 24 horas. b) O micrófono situarase a unha altura superior a 1.5 m sobre o nivel do solo, pero os resultados deberán corrixirse en todo caso, de conformidade cunha altura de 4 metros sobre o nivel do solo, e separado polo menos 1.2 metros de calquera fachada ou obstáculo que poida introducir distorsións por reflexións na medida. Nestes casos xustificaranse tecnicamente os criterios de corrección aplicados.4.2. Avaliación dos niveis sonoros producidos polos emisores acústicos: Sen prexuízo do que dispoña a normativa vixente para infraestruturas que non sexan de responsabilidade local, este Concello indica que dentro das súas competencias aplicarase o seguinte: a) Infraestruturas viarias: Deberanse realizar polo menos 3 series de medicións do LAeq, Ti, con tres medicións en cada serie, dunha duración mínima de 5 minutos (Ti = 300 segundos), con intervalos temporais mínimos de 5 minutos, entre cada unha das series. A avaliación do nivel sonoro no período temporal de avaliación determinarase a partir dos valores dos índices LAeq, Ti de cada unha das medidas realizadas, aplicando a seguinte expresión: Onde: T, é o tempo correspondente ao período temporal de avaliación considerado; Ti o intervalo de tempo da medida i, tal que a suma dos Ti corresponde con T; n o número de medicións do conxunto das series de medicións realizadas no período de tempo de referencia T. b) Resto de actividades e focos emisores: A medición, tanto para o ruído emitido ao exterior como transmitido cara ao interior polos emisores acústicos, levarase a cabo no lugar no que o seu valor sexa máis alto. Cando, polas características do emisor acústico, se comproben variacións significativas dos seus niveis de emisión sonora durante o período temporal de avaliación, dividirase este, en intervalos de tempo, Ti, ou fases de ruído (i), nos cales o nivel de presión sonora no punto de avaliación percíbase de xeito uniforme. En cada fase de ruído realizaranse polo menos tres medicións do LKeq, Ti, dunha duración mínima de 5 segundos, e recomendada dun minuto, con intervalos de tempo mínimos de 3 minutos entre cada unha das medidas. As medidas consideraranse válidas cando a diferenza entre os valores extremos obtidos sexa menor ou igual a 6 dB; e se a diferenza fose maior deberase proceder á obtención dunha nova serie de tres medicións, que de reproducirse constantemente tomarase ese valor como resultado, se se determina a súa orixe. En todo caso tomarase como resultado da medición o valor máis alto dos obtidos.4.3. Corrección dos niveis sonoros producidos por emisores acústicos: Na determinación do LKeq, Ti terase en conta a corrección por compoñentes tonais (Kt), impulsivas (Ki) e baixas frecuencias (Kf), e a corrección por ruído de fondo. A efectos de inspección en medicións en interiores o persoal autorizado poderá valorar optativamente a reverberación existente no recinto receptor. Obrigatoria en caso de inspección de illamento. Na determinación das fases de ruído, o nivel sonoro no período temporal de avaliación determinarase a partir dos valores dos índices LKeq, Ti de cada fase de ruído medida, aplicando a seguinte expresión: Onde: T, é o tempo correspondente ao período temporal de avaliación considerado; Ti o intervalo de tempo asociado á fase de ruído i, tal que a suma dos Ti corresponde con T; n, é o número de fases de ruído en que se descompón o período temporal de referencia T. Determínase a presenza ou a ausencia de compoñentes tonais emerxentes, de compoñentes de baixa frecuencia e/ou compoñentes impulsivas, así como a corrección do nivel sonoro pola influencia do ruído de fondo para todas as medidas, conforme aos seguintes procedementos: a) Corrección por ruído de fondo: Para a determinación do ruído de fondo procederase de forma análoga ao descrito no punto 4.2 do Anexo I desta Ordenanza, co emisor acústico que se está avaliando parado, e calculando dito valor cando a diferenza entre o nivel de ruído e de fondo estea comprendida entre 3 dB e 10 dB. Para elo tómase: Se a diferenza entre o nivel de ruído e o nivel de fondo é igual ou inferior a 3 dB, darase por nula a medición, ao ser o nivel de fondo demasiado elevado e non permitir unha determinación correcta; e en caso de darse repetidamente non se imputará ao emisor a afección. Se a diferenza entre o nivel de ruídos e o nivel de fondo é superior a 10 dB, o nivel de ruído non precisa esta corrección. b) Correccións por compoñentes tonais (Kt): Realizarase a análise espectral do ruído en 1/3 de oitava sen filtro de ponderación (lineal) e calcularase a diferenza: Lt = Lf – Ls; onde: Lf, é o nivel de presión sonora da banda f, que contén o ton emerxente e Ls é a media aritmética dos dous niveis das bandas situadas inmediatamente por encima e por baixo de f, debidamente corrixidos por ruído de fondo. Determinarase o valor do parámetro de corrección Kt aplicando a táboa seguinte: No suposto da presenza de máis dunha compoñente tonal emerxente adoptarase como valor do parámetro Kt, o maior dos correspondentes a cada unha delas. c) Correccións por compoñentes de baixa frecuencia (Kf): Mediranse, de forma simultánea, os niveis globais de presión sonora coas ponderacións frecuenciais A e C, e calcularase a diferenza entre os valores obtidos: Lf = LCeq, Ti – LAeq, Ti, debidamente corrixidos por ruído de fondo. d) Correccións por compoñentes impulsivos (Ki): Mediranse, de forma simultánea, os niveis de presión sonora continuo equivalente, nunha determinada fase de ruído de duración Ti segundos, na cal percíbase o ruído impulsivo, LAeq, Ti, e coa constante temporal impulso (I) do equipo de medida, LAIeq, Ti, e calcularase a diferenza entre os valores obtidos Li = LAIeq, Ti – LAeq, Ti, debidamente corrixidos por ruído de fondo: O valor máximo da corrección resultante da suma Kt + Kf + Ki non será superior a 9 dB. Segundo o indicado o valor final do emisor será: 4.4. Condicións de medición: Na realización das medicións para a avaliación dos niveis sonoros, deberanse gardar as seguintes precaucións: a) As condicións de humidade e temperatura deberán ser compatibles coas especificacións do fabricante do equipo de medida. b) Na avaliación do ruído transmitido polo emisor acústico non son válidas as medicións realizadas no exterior con choiva, e para as medicións no interior terase en conta a influencia da mesma á hora de determinar a súa validez en función da diferenza entre os niveis do emisor a medir e o ruído de fondo, incluído neste o xerado pola choiva. c) É preceptivo que antes e logo de cada medición realícese unha verificación acústica da cadea de medición mediante calibrador sonoro, que garanta unha marxe de desviación non superior a 0.3 dB respecto o valor de referencia inicial. d) As medicións no medio ambiente exterior realizaranse usando equipos de medida con pantalla antivento. Así mesmo, cando no punto de avaliación a velocidade do vento sexa superior a 5 metros por segundo desistirase da medición. A avaliación do índice de vibración Law, realizarase con instrumentos que dispoñan de ponderación frecuencial wm, e detector de media exponencial de constante de tempo “s” de 1s. Obterase o valor eficaz máximo aw. Os procedementos de medición in situ utilizados para a avaliación do índice de vibración que establece esta Ordenanza adecuaranse ás prescricións seguintes: a) Identificaranse os posibles focos de vibración, as direccións dominantes e as súas características temporais. As medicións realizaranse sobre o solo, no lugar e momento de maior molestia; medirase en tres direccións ortogonais simultaneamente, obtendo o valor eficaz aw, i(t) en cada unha delas e o índice de avaliación como suma de cadrados, no tempo t, aplicando a expresión: Na medición de vibracións xeradas por actividades, para as de tipo estacionario deberase realizar a medición de, polo menos, un minuto no período de tempo no que se estableza o réxime de funcionamento máis desfavorable; e se este non fora identificable medirase polo menos un minuto para os distintos réximes; do mesmo xeito para as vibracións de tipo transitorio. Na medición de vibracións xeradas polas infraestruturas, para as de tipo estacionario (o tráfico rodado en vías de elevada circulación pode considerarse estacionario) deberase realizar a medición polo menos durante cinco minutos no período de tempo de maior intensidade de circulación (principalmente vehículos pesados); e no caso de descoñecerse datos do tráfico da vía, realizaranse medicións do valor eficaz aw durante un día completo. Para as de tipo transitorio medirase polo menos un minuto para os distintos réximes de funcionamento. b) De tratarse de episodios reiterativos, realizarase a medición polo menos tres veces, dándose como resultado o valor máis alto dos obtidos; se se repite a medición con seis ou máis eventos permítese caracterizar a vibración polo valor medio máis unha desviación típica. c) Na medición da vibración producida por un emisor acústico, a efectos de comprobar o cumprimento do estipulado nesta Ordenanza, procederase á corrección da medida pola vibración de fondo (vibración co emisor parado), cos mesmos criterios de corrección que os establecidos para ruído no punto 4.3. a) do Anexo I. B desta Ordenanza. d) É preceptivo que antes e logo de cada medición, se faga unha verificación da cadea de medición cun calibrador de vibracións, que garanta o seu bo funcionamento. A efectos de inspección de actividades, para a verificación in situ dos instrumentos de medida, son válidos os calibradores de vibracións cuxo punto de calibración se sitúe a 159,2 Hz ou inferior. Este apartado, a todos os efectos, será de referencia tanto para esixencias como métodos de medición recomendados na normativa de edificacións, conforme ao establecido na lexislación sectorial vixente, indicada no artigo 15 desta Ordenanza. As medicións tanto para illamento como para reverberación serán primordialmente en bandas de terzo de oitava e no rango de frecuencias comprendido entre 100 e 5000 Hz, salvo que na normativa sectorial indicada se esixa outras especificacións. En todas as mostraxes se avaliará o ruído de fondo. Indícanse as seguintes particularidades para o cumprimento desta Ordenanza: 6.1. Medición do illamento acústico a ruído aéreo de cerramentos: No caso de inspección de actividades ás medicións realizaranse respecto aos recintos máis afectados pola actividade. Para a determinación do parámetro de illamento a baixas frecuencias, DnT 125Hz, empregarase a seguinte fórmula: 6.2. Medición do illamento acústico a ruído aéreo de fachadas: Nos casos nos que a actividade se desenrole dentro dunha parcela, para a valoración do illamento da fachada, os resultados obtidos, poden corrixirse pola distancia das fachadas ás lindes da seguinte forma: Onde d é a distancia mínima da fachada considerada aos lindes da parcela.6.3. Medición do illamento acústico a ruído de impactos: Os niveis de ruído de impacto, transmitidos polo solo das actividades de pública concorrencia contemplados nesta Ordenanza, determinaranse conforme aos niveis acadados nos recintos receptores máis afectados (vivenda na planta superior, ou no seu defecto a máis achegada ao local emisor). 6.4. Medición do tempo de reverberación de recintos: Os valores do tempo de reverberación establecidos como límite, entenderanse como a media dos valores en cada banda, ou cando menos a media de 500, 1000 e 2000 Hz. Especificaranse redondeados á primeira cifra decimal. En todo caso reflectido neste anexo tomarase o valor máis desfavorable. O cumprimento desta Ordenanza nos casos de mostraxe non son eximentes de cumprir as especificacións oportunas no resto de casos (especialmente en vivendas). Esixiráselle ás actividades un certificado de limitación dos equipos, expedido por unha entidade de avaliación acústica (segundo o indicado no artigo 9 desta Ordenanza) cun informe onde constará o equipo e o limitador/rexistrador; sendo obrigatorio notificar ao Concello os cambios que se produzan, e axustar o limitador. Entre as características de ditos equipos estarán as seguintes: – As limitacións serán como mínimo en frecuencias de bandas de oitava, para toda a cadea de son. – Serán rexistradores e precintables. De xeito que non exista posibilidade de manipulación ou de que memorice unha posible manipulación. – Disporán dun sistema de transmisión remota en tempo real. – O almacenamento da información dos rexistradores darase durante doce meses para posteriores inspeccións. – Disporán dun sistema que permita trasladar a información a outros equipos electrónicos para a súa análise. Para realizar a calibración do limitador colocarase o micrófono a 2 m dos altofalantes, na dirección de máximo nivel de presión sonora, realizando o precintado do limitador ao nivel de presión sonora correspondente, en función do tipo de actividade e a curva de illamento acústico medido “in situ”. O elemento sensor do sonógrafo (micrófono) deberá ir instalado nun lugar visible a unha distancia máxima de 2 m dalgún dos altofalantes existentes, na zona que caracterice na maior medida o nivel sonoro existente en todo o local, fóra do alcance natural ou protexido contra posibles accións indebidas (como poden ser, entre outras, golpes ou subtracción). Obxectivos de calidade acústica aplicables a áreas urbanizadas, en función do uso predominante do solo dos sectores do territorio delimitados. (1) Nestes sectores do territorio adoptaranse as medidas adecuadas de prevención da contaminación acústica, en particular mediante a aplicación das tecnoloxías de menor incidencia acústica de entre as mellores técnicas dispoñibles, de acordo co apartado a) do artigo 18.2 da Lei 37/2003, do 17 de novembro. (2) No límite destes sectores do territorio non se superarán os obxectivos de calidade acústica para ruído aplicables ao resto de áreas acústicas lindeiras con eles. (3) Os obxectivos de calidade acústica para ruído aplicables aos espazos naturais estableceranse para cada caso particular, atendendo a aquelas necesidades específicas dos mesmos. Nota: Os obxectivos de calidade aplicables ás áreas acústicas están referidos a unha altura de 4 m. As áreas urbanizadas posteriores á entrada en vigor do Real Decreto 1367/2007, do 19 de outubro, teñen como obxectivo de calidade os valores que se mostran na táboa II. A.1 do sector do territorio correspondente diminuído en 5 dB. As zonas tranquilas en aglomeracións e as zonas tranquilas en campo aberto terán como obxectivo de calidade acústica os niveis sonoros da área en cuestión na que se atopen diminuído en 5 dB, e permanecerán suxeitos a plans zonais específicos encamiñados a impedir o incremento dos niveis sonoros ambientais existentes nelas. As zonas de protección acústica especial e as zonas de situación acústica especial terán por obxectivos de calidade o cumprimento dos valores das áreas correspondentes, no menor prazo de tempo posible e coas medidas correctoras que se estimen segundo o marcado pola Lei 37/2003, do 17 de novembro. Nos sectores do territorio gravados por servidumes acústicas os valores de recepción de ruído poderán superar os obxectivos de calidade acústica aplicables ás correspondentes áreas acústicas. Obxectivos de calidade acústica para ruído aplicables a espazo interior (1). (1) Os valores mostrados refírense ao conxunto de emisores acústicos que inciden no interior do recinto, tanto por transmisión de ruído ambiental exterior como por instalacións ou actividades, no propio edificio ou en lindeiros. Nota: Os obxectivos de calidade aplicables en espazo interior están referidos a unha altura de entre 1.2 e 1.5 m. Obxectivos de calidade acústica para vibracións aplicables a espazo interior (1). (1) Os valores mostrados refírense ao conxunto de emisores acústicos que inciden no interior do recinto, tanto por transmisión de ruído ambiental como por instalacións ou actividades no propio edificio ou en lindeiros. Valores límite de recepción de ruído aplicables a novas infraestruturas viarias. Valores límite de recepción de ruído en exterior, aplicables a infraestruturas portuarias, actividades, instalacións ou comportamentos. Valores límite de recepción de ruído en interior, transmitido por actividades, instalacións ou comportamentos, a locais lindeiros. Cando o nivel sonoro ambiental ou nivel de fondo existente no punto de medición (a determinar suprimindo a emisión das fontes sonoras obxecto de comprobación) sexa igual ou supere o nivel sonoro establecido nas táboas anteriores consideraranse circunstancialmente como límites autorizados estes valores, polo que se tras varios intentos, incluídos días alternos non se modifica a situación, non procederá continuar coa medición. Para a consideración dos valores de illamento que se indican no apartado B deste anexo, as actividades que se levan a cabo clasifícanse, en función do seu grao de molestia, nos seguintes grupos, atendendo as súas características de funcionamento: De xeito orientativo indícase a continuación, para cada grupo, unha serie de exemplos de tipos de actividades que maioritariamente poderían agruparse nos mesmos: Grupo 0: despachos profesionais, farmacias, librarías, papelerías, froitarías, tendas, estancos e similares. Grupos 1 e 4 (segundo o horario de desenvolvemento da actividade): ximnasios, supermercados, talleres, industrias, restaurantes e similares. Grupos 2 e 5 (segundo o horario de desenvolvemento da actividade): industrias, pubs e similares. Grupos 3 e 6 (segundo o horario de desenvolvemento da actividade): discotecas, salas de festas e similares. Tanto os exemplos tipificados como as actividades que non estean expresamente comprendidos na nomenclatura dos grupos referidos encadraranse, a efectos de cumprimento con esta normativa, dentro do grupo co que teña maior afinidade, en función dos parámetros máis restritivos: período de actividade e nivel de presión sonora. O nivel sonoro L indicado na táboa III. A.1 corresponderá co nivel LAeq, calculado segundo as directrices marcadas nesta Ordenanza, no caso máis desfavorable, durante o desenvolvemento da súa actividade. O Illamento acústico de edificacións e actividades cumprirá co establecido na lexislación sectorial vixente segundo se indica nos artigos 15 e 17 desta Ordenanza, tanto no referente a obtención de licenzas de ocupación como a realización de actividades. Todo elo conforme ao esixido nos artigos 10 e 11 e na disposición transitoria segunda do Decreto 106/2015, do 9 de xullo. A partires da clasificación de cada actividade segundo os grupos da táboa III. A.1, esta Ordenanza esixe que as actividades cumpran cuns valores mínimos de illamento, que son os que se sinalan na táboa III. B.1. Os valores indicados a continuación son de aplicación ás actividades novas; rexéndose as existentes polos valores aplicables no momento de apertura ou concesión de autorización. En caso de que as actividades existentes realicen modificacións, reformas ou ampliacións; sexan clausuradas; ou incidan nunha infracción grave ou superior, como a superación en máis de 3 dB de algún dos valores límite de transmisión vixentes nesta Ordenanza ou normativas de rango superior, independentemente das sancións correspondentes, as mesmas axustaranse ao disposto neste anexo, nun prazo non superior a 1 ano. Se considerará actividades existentes as que iniciaran a actividade con anterioridade á entrada en vigor desta Ordenanza. Para aquelas actividades que se desenvolvan en áreas acústicas clasificadas como “Tipo sanitario, docente e cultural” que requira de especial protección contra a contaminación acústica segundo a lexislación vixente, aplicarase un incremento de 5 dB sobre os valores de “illamento a ruído aéreo respecto a vivendas lindeiras” e “illamento a ruído aéreo de fachada”, así como unha diminución de 5 dB sobre os valores indicados para “illamento a ruído de impactos”, indicados na táboa III. B.1. Os niveis de illamento indicados na táboa III. B.1 serán en ponderación A (entendida como W+C) e con filtro de terzos de oitava, coa excepción do valor DnT 125Hz que indicarase sen ponderación e segundo a fórmula (10) do anexo I, e coa excepción do valor L’nT que tamén indicarase sen ponderación e, dentro do rango indicado, ata o valor 3150 Hz. O illamento de fachada D2m, nT refírese ao illamento que posuirá a actividade para non transmitir ruído ao medio ambiente exterior, polo que aplicará como D2m, que para parcelas será corrixido segundo a fórmula (11) do anexo I. As actividades englobadas nos grupos 3 a 6 (ambos incluídos) en ningún caso terán as fiestras e portas abertas salvo para o tránsito de persoas. As vivendas con niveis sonoros interiores superiores a 70 dB serán consideradas como actividades aos efectos desta Ordenanza. Todos os aparellos elevadores, instalacións de ventilación, pasos de tubarias, condutos de calefacción, auga, gas e similares estarán correctamente selados e illados acusticamente para evitar a transmisión de ruído aéreo e/ou vibracións. Os valores indicados neste anexo enténdense sen prexuízo do cumprimento dos valores límite de recepción desta Ordenanza, tanto en interior como exterior; polo que os valores mostrados utilizaranse por defecto, sendo os necesarios para illamento, en todo caso, aqueles que garantan o cumprimento dos mencionados valores límite. O contido mínimo de todo estudo acústico, conforme ao indicado no artigo 3.2 desta Ordenanza, especialmente nas figuras indicadas nos artigos 7, 16 e 17, será o seguinte: a) Descrición das características da zona ou actividade avaliada: en caso de ser unha zona o tipo de actividades desenvolvidas; en caso de ser unha actividade o titular da mesma, o tipo e a zona acústica onde se leva a cabo. En todo caso relacionando o grao do impacto acústico en función do horario. b) Plano 1/5000 (ou de maior precisión) de localización da zona ou actividade con indicación das características acústicas relacionadas coa súa localización como son as fontes de ruído e vibratorias (número, potencia acústica e outras características que se consideren salientables). c) Recintos afectados na zona ou lindeiros coa actividade en avaliación, identificando os puntos máis desfavorables e os valores límite de recepción. d) Mapa de ruído da zona ou contorna da actividade antes e despois da realización de calquera cambio, ou realización de medidas previas e posteriores a dito cambio, identificando os principais focos emisores e indicando os valores previsibles ou medidos dos índices acústicos, as persoas e vivendas afectadas. Así como o plan de acción e medidas correctoras correspondentes se fose necesario. e) Descrición das características técnicas e o illamento acústico antes e despois da realización de calquera cambio e xustificación técnica de cumprimento dos valores mínimos establecidos, que garantan a non superación dos valores límite de recepción. Fisterra, a 10 de Xullo de 2017 O ALCALDE – PRESIDENTE José Marcote Suárez